У Вікіпедыі ёсць артыкулы пра іншых асоб з прозвішчам Якавенка.
У Вікіпедыі ёсць артыкулы пра іншых асоб з прозвішчам Уладзімір Якавенка.
**Уладзімір Кірылавіч Якавенка** (12 красавіка 1919 — 31 жніўня 1996) — камандзір партызанскай брыгады імя Д. Т. Гуляева, якая дзейнічала на тэрыторыі Беларусі ў перыяд Вялікай Айчыннай вайны.

Біяграфія
---------

Працоўную дзейнасць пачаў у 1938 годзе пасля заканчэння тэхнікума апрацоўкі дрэва. Працаваў на пасадзе інструктара, майстра зборачнага цэха, намеснік начальніка сушыльнага цэха ў калоніі МУС г. Жытоміра. Без адрыву ад вытворчасці скончыў аэраклуб.

С 1939 года ў Чырвонай Арміі — матарыст авіяпалка, курсант авіяшколы, стралок-бамбардзір.

З 22 чэрвеня 1941 года ўдзельнічаў у баях супраць нямецка-фашысцкіх захопнікаў. 28 чэрвеня яго самалет быў моцна пашкоджаны, летчык цяжка паранены. Удзельнік Бабруйскага камуністычнага падполля. З лістапада 1941 года па снежань 1943 года ў партызанах — баец, камандзір аддзялення, камандзір роты. З красавіка 1942 года камісар, затым камандзір партызанскага атрада імя Варашылава.

З верасня 1943 года па ліпень 1944 года — камандзір 99-й партызанскай брыгады імя Дз. Ц. Гуляева, якая дзейнічала каля Глуска, Парыч і Акцябра.

У 1944—1948 галоўны дзяржаўны інспектар па гандлі ў Брэсцкай вобласці. У 1948—1951 вучыўся ў Маскоўскай вышэйшай гандлёвай школе. У 1951—1955 галоўны дзяржаўны інспектар па гандлі Гомельскай вобласці. У 1955—1958 старшыня праўлення Гомельскага аблспажыўсаюза. У 1958—1965 старшыня выканкама Гомельскага гарадскога Савета дэпутатаў працоўных.

1965—1970 — старшыня Праўлення Белкаапсаюза. З чэрвеня 1970 года да сыходу на пенсію ў 1983 годзе працаваў на пасадзе намесніка Старшыні Праўлення Цэнтрасаюза  (руск.) (бел. і за 18 гадоў шмат зрабіў для паляпшэння гандлю, павелічэння вытворчасці тавараў народнага спажывання на прадпрыемствах спажывецкай кааперацыі, а таксама развіцця іншых галін кааператыўнага гаспадаркі краіны.

Кандыдат у члены ЦК КПБ у 1960-61, член Рэвізійнай камісіі КПБ у 1961-66, член ЦК КПБ у 1966-71. Дэпутат Вярхоўнага Савета БССР у 1963-71.

Узнагароды
----------

Узнагароджаны ордэнам Баявога Чырвонага Сцяга, ордэнамі Айчыннай вайны Першай ступені і Чырвонай Зоркі, медалямі Партызану Айчыннай вайны Першай і Другой ступені, а таксама медалем За перамогу над Германіяй у Вялікай Айчыннай вайне 1941—1945 гг.

За актыўную працоўную і грамадскую дзейнасць узнагароджаны ордэнам Кастрычніцкай Рэвалюцыі, двума ордэнамі Працоўнага Чырвонага сцяга, медалямі, а таксама ганаровымі граматамі Вярхоўнага Савета Беларускай ССР. У 1984 годзе Якавенка В. К. стаў ганаровым грамадзянінам Глуска.

Сям’я
-----

Сын Уладзіміра Кірылавіча Аляксандр Уладзіміравіч Якавенка  (руск.) (бел. — вядомы расійскі дыпламат.

Творы
-----

Аўтар успамінаў:

* *Яковенко В. К.* На оккупированной земле. — М.: Издательство политической литературы, 1966.
* *Яковенко В. К.* Партизанское междуречье. — М.: Издательство политической литературы, 1976.
* *Яковенко В. К.* Партизанки. — М.: Воениздат, 1980.
* *Яковенко В. К.* Партизанский комбриг. — М.: Издательство политической литературы, 1984.
* *Яковенко В. К.* Бесстрашные. — М.: Молодая гвардия, 1990.

Зноскі
------

1. 1 2 3 4 5 6 7 8 9  Яковенко Владимир Кириллович // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 716. — 737 с.

Спасылкі
--------

* Беларуская ваенная газета. Спачатку — у небе, а потым — на зямлі. Архівавана 4 сакавіка 2016. Уладзімір Кірылавіч Якавенка Архівавана 4 сакавіка 2016..

|  |  |
| --- | --- |
| ⚙️   Нарматыўны кантроль | VIAF: 3845154260780624480005 |